stanford-oval/wikipedia huggingface dataset:
Aliavaruus

Aliavaruus voi matematiikan eri aloilla tarkoittaa ainakin seuraavia:
Lineaarinen aliavaruus eli vektorialiavaruus, vektoriavaruuden osajoukko, joka itsekin on vektoriavaruus
Topologinen aliavaruus, topologisen avaruuden osajoukko varustettuna relatiivitopologialla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aliavaruus”, voi hakea sivunnimihaulla, laajalla sivunnimihaulla tai tekstihaulla.
Alexander R. Magruder

Alexander Richardson Magruder (17. tammikuuta 1883 Nizza – 1973) oli yhdysvaltalainen diplomaatti, joka toimi Yhdysvaltain ensimmäisenä diplomaattisena edustajana Suomessa 19. maaliskuuta 1920 – 17. helmikuuta 1921.
Koulutukseltaan Magruder oli maisteri Harvardin yliopistosta (1906). Ennen tehtäväänsä Suomessa hän toimi diplomaattina muun muassa Madridissa, Tukholmassa ja Kööpenhaminassa.
Magruderin kaudella Yhdysvaltain diplomaattiedustaja Suomessa toimi arvonimellä asiainhoitaja, mikä oli diplomaattisen edustautumisen alin taso. Magruderin jälkeen arvonimeksi korotettiin lähettiläs.
Alias Hovinarri

| Alias Hovinarri> Alias The Jester |
| --- | --- |
Alkuperämaa:  Yhdistynyt kuningaskunta
Verkko:  ITV
Esitetty:  1985 – 1986
Aiheesta muualla
IMDb 
Alias Hovinarri (Alias The Jester) on brittiläinen piirrossarja, joka on Thames Televisionin ja Cosgrove Hall Filmsin luoma. Alias ja Potkunen asuvat Pohjanperän kuningaskunnassa taikuri Merilin ja hänen kuningasystävänsä kanssa. Animaatiosarja alkoi Isossa-Britanniassa 13. marraskuuta 1985 ja päättyi 20. helmikuuta 1986. Suomenkielisessä versiossa Aliaksen ja kaikkien roolien lukijana toimi edesmennyt Pauli Virta. Julkaisijana toimi Suomessa Sesam Videon Castle Video Oy Finland.
Alexander Pusch

| Mitalit> Miesten miekkailu. Olympialaiset .Maa:   Länsi-Saksa  | Mitalit> Miesten miekkailu. Olympialaiset .Maa:   Länsi-Saksa  | Mitalit> Miesten miekkailu. Olympialaiset .Maa:   Länsi-Saksa  | Miesten miekkailu> .Maa:   Länsi-Saksa  |
| --- | --- | --- | --- |
|  Kultaa | Montreal 1976 | kalpa |  |
|  Kultaa | Los Angeles 1984 | joukkuekalpa |  |
|  Hopeaa | Montreal 1976 | joukkuekalpa |  |
|  Hopeaa | Soul 1988 | joukkuekalpa |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Budapest 1975 | kalpa |  |
|  Kultaa | Hampuri 1978 | kalpa |  |
|  Kultaa | Barcelona 1985 | joukkuekalpa |  |
|  Kultaa | Sofia 1986 | joukkuekalpa |  |
|  Hopeaa | Grenoble 1973 | joukkuekalpa |  |
|  Hopeaa | Budapest 1975 | joukkuekalpa |  |
|  Hopeaa | Melbourne 1979 | joukkuekalpa |  |
|  Hopeaa | Wien 1983 | joukkuekalpa |  |
|  Hopeaa | Lausanne 1987 | joukkuekalpa |  |
Alexander Pusch (s. 15. toukokuuta 1955 Tauberbischofsheim) on saksalainen kalpamiekkailija. Pusch voitti kultaa henkilökohtaisessa kalvassa  vuoden 1976  ja joukkuekultaa vuoden 1984 olympiakilpailuissa. Lisäksi hänellä on kaksi olympiahopeamitalia kalvan joukkuekilpailuista vuosilta 1976 ja 1988.
Alex Len

| Alex Len |
| --- | --- |

Henkilötiedot
Koko nimi:  Alex Len
Syntynyt: 16. kesäkuuta 1993 (ikä 31) Antrаtsyt, Ukraina
Kansalaisuus:   Ukraina
Koripalloilija
Pelipaikka:  Sentteri
Pituus:  216 cm
Paino:  116 kg
Nyk. joukkue:   Sacramento Kings
Sarja:  NBA
NBA-varaus:  5. varaus 2013 Phoenix Suns
Pelaajaura
Yliopistojoukkueet
2011–2013:   Marylandin yliopisto
Seurajoukkueet
2010–2011 2013–2018 2018–:   BK Dnipro Dnipropetrovsk  Phoenix Suns  Atlanta Hawks
Aiheesta muualla
FIBA
Alex Len (ukr. Олексій Лень, Oleksi Len; s. 16. kesäkuuta 1993 Antrаtsyt) on ukrainalainen koripalloilija, pelipaikaltaan sentteri. Hän edustaa NBA-liigan Sacramento Kingsiä.
Phoenix Suns varasi Lenin vuonna 2013 NBA:n varaustilaisuuden viidentenä varauksena.
Ura

Len pelasi Ukrainan pääsarjatasolla kaudella 2010–2011. Sen jälkeen hän siirtyi Yhdysvaltoihin Marylandin yliopistoon, jossa hän pelasi yliopistokoripalloa. Kauden alussa hän joutui istumaan kymmenen ottelun ajan, koska oli pelannut ennen yliopistouraansa ammattilaiskoripalloa. Ensimmäisellä kaudellaan Len teki keskimäärin 6,0 pistettä ja otti 5,4 levypalloa ottelua kohden. Toisella yliopistokaudellaan hän paransi tilastojaan tekemällä 11,9 pistettä sekä ottamalla 7,8 levypalloa ottelua kohden. Huhtikuussa 2013 Len ilmoitti osallistuvansa NBA:n vuoden 2013 varaustilaisuuteen. Varaustilaisuudessa Phoenix Suns varasi hänet koko tilaisuuden viidentenä pelaajana.
Elokuussa 2018 Alex Len siirtyi Atlanta Hawksiin.
Elokuussa 2021 Len allekirjoitti kahden vuoden mittaisen sopimuksen Sacramento Kingsin kanssa ja on siitä asti pelannut joukkueessa sentterin pelipaikkaa .
Aiheesta muualla

NBA Draft (englanniksi)
All I Really Want to Do (albumi)

| All I Really Want to Do Cher |
| --- | --- | --- |

Studioalbumin tiedot
 Julkaistu: 30. elokuuta 1965
 Tuottaja(t): Sonny Bono
 Tyylilaji: rock, folkpop
 Kesto: 31.45
 Levy-yhtiö: Imperial, Liberty, EMI, BGO
Cherin muut julkaisut
|   | All I Really Want to Do 1965 | The Sonny Side of Chér 1966 |
Singlet albumilta All I Really Want to Do (albumi)
 ”All I Really Want to Do” Julkaistu: 13. kesäkuuta 1965
All I Really Want to Do on Cherin debyyttialbumi, joka julkaistiin 30. elokuuta 1965.
Kappaleet

| --- | --- |
 A-puoli All I Really Want to Do – 2.56  I Go to Sleep – 2.28  Needles and Pins – 2.26  Don't Think Twice – 2.25  He Thinks I Still Care – 2.15  Dream Baby – 2.58 :  B-puoli The Bells of Rhymney – 3.07   Girl Don't Come – 2.05  See See Rider – 2.38  Come and Stay with Me – 2.45  Cry Myself to Sleep – 2.18  Blowin' in the Wind – 3.24
Kokoonpano

Cher – laulu
Bill Marx – Harmonikka, koskettimet
René Hall – basso
Cliff Hills – basso
Mel Pollan – basso
Lyle Ritz – basso
Frank Capp – rummut
Sharkey Hall – rummut
Jessie Sailes – rummut
Monte Dunn – kitara
Jeff Kaplan – kitara
Barney Kessel – kitara
Steve Mann – kitara
Donald Peake – kitara
Mike Post – kitara
Randy Sterling – kitara
Michel Rubini – koskettimet
Frank DeVito – lyömäsoitin
Gene Estes – lyömäsoitin
Brian Stone – lyömäsoitin
Julius Wechter – lyömäsoitin
Harold Battiste – piano
Aiheesta muualla

All I Really Want to Do discogs.com-sivustolla
Alex Lifeson

| Alex Lifeson |
| --- | --- |
 Alex Lifeson Raleighissa Pohjois-Carolinassa kesäkuussa 2007.
Henkilötiedot
Syntynyt: 27. elokuuta 1953 (ikä 71)
Muusikko
Taiteilijanimi:  Alex Lifeson 
Aktiivisena:  1968–
Tyylilajit:  hard rock progressiivinen rock heavy metal
Soittimet:  Gibson ES-335 Gibson Les Paul
Yhtyeet:  Rush, Big Dirty Band
Levy-yhtiöt:  Mercury Anthem Atlantic
  [ Muokkaa Wikidatassa ] [ ohje ]  
Alex Lifeson (oikealta nimeltään Aleksandar Živojinović, s. 27. elokuuta 1953 Fernie, Brittiläinen Kolumbia) on kanadalainen muusikko. Hän soitti kitaraa rock-yhtyeessä Rush, jossa hän oli soittanut yhtyeen perustamisesta asti. Hänelle on myönnetty Order of Canada -kunniamerkki.
Lifesonin kitaransoiton innoittajia ovat olleet muun muassa Jimi Hendrix, Jimmy Page, Eric Clapton, Jeff Beck sekä Pete Townshend.
Soittimet

Lifesonin käyttämät soittimet ovat vaihdelleet suuresti vuosien varrella. Hän on käyttänyt monia eri merkkisiä kitaroita, kuten Fenderin, Gibsonin ja PRS:n valmistamia kitaroita. Lisäksi hänellä oli 1980-luvulla oma signature-merkkinsä nimeltä Signature, joka kuitenkin myöhemmin lakkautettiin. Näitä kitaroita hän käytti A Show of Hands -videolla. Gibson on valmistanut hänelle kaksi eri signature-mallia, jotka ovat ES-355 sekä Gibson Les Paul, joista jälkimmäistä valmistetaan edelleen.
Myös hänen käyttämänsä vahvistimet ovat vaihdelleet suuresti. Uransa alkuaikoina hän käytti paljon Marshallin putkivahvistimia, mutta 1980-luvun jälkipuoliskolla sekä 1990-luvun alussa hän käytti myös jonkin verran Gallien-Kruegerin valmistamia transistorivahvistimia. Hughes & Kettner on valmistanut hänen omaa signature-vahvistintaan, TriAmp MKII Alex Lifeson.
Rushin ulkopuolella

Lifeson on tehnyt yhden sooloalbumin. Victor julkaistiin tekijänimellä Victor vuonna 1996.
Antero Laine

Antero Laine voi tarkoittaa seuraavia:
Antero Laine (toimittaja) (1935–2024), toimittaja ja ammattiyhdistysjohtaja
Antero Laine (ralliautoilija) (s. 1949), ralliautoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antero Laine”, voi hakea sivunnimihaulla, laajalla sivunnimihaulla tai tekstihaulla.
Aikakapseli

Vuonna 2193 avattava aikakapseli Yorkin alueella Kanadan Torontossa.
Aikakapseli on eräänlainen viesti tulevaisuuteen. Aikakapseli on yleensä jokin kestävä säilytysastia, esimerkiksi laatikko, joka voidaan piilottaa tai haudata vaikkapa uuden talon perustuksiin. Aikakapseliin laitetaan erilaisia esineitä ja viestejä piilottamisen aikakaudelta. Tarkoituksena on antaa tietoa tulevaisuuden tutkijoille ja historioitsijoille.
Aikakapselit voivat olla myös monumentteja ja rakennuksia. Esimerkiksi pyramidit ja muut haudat ovat ennen haudanryöstöä olleet eräänlaisia aikakapseleita.
Historia

Useita aikakapseleita asetettiin 1700-luvulla, joten käytäntö on vähintään niin vanha. Lisäksi useat haudatut ruumiit ovat tosiasiallisesti toimineet kuin aikakapselit.[lähde? ]
Esimerkkejä

Crypt of Civilization
Aiheesta muualla

Kuvia tai muita tiedostoja aiheesta aikakapselit Wikimedia Commonsissa
The International Time Capsule Society (ITCS) dokumentoi aikakapseleita ympäri maailmaa
Antero Laine (ralliautoilija)

| Antero Laine |
| --- | --- |
 Antero Laine 2015 Aapiskukkorallissa.
Henkilötiedot
Syntynyt: 13. joulukuuta 1949 (ikä 74)
Kansalaisuus:   Suomi
WRC-ura
Kartanlukija(t):  Raimo Alm Juha Piironen Risto Virtanen Pekka Hokkanen
Kilpailuja:  22
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  9
Ensimmäinen kilpailu:  Jyväskylän suurajot 1975
Viimeinen kilpailu:  Jyväskylän suurajot 1982
Antero Laine (s. 13. joulukuuta 1949) on suomalainen ralliautoilija. Laine osallistui urallaan 22 MM-ralliin, joista parhaana suorituksena viides sija Jyväskylän suurajoissa 1982. Rallin EM-sarjassa Laine kilpaili 39 kertaa, pääasiassa Hanki- ja Tunturirallissa. EM-tasolla Laine voitti viidesti ja oli yhdeksän kertaa kolmen parhaan joukossa. Viimeisen EM-kisansa Laine ajoi vuoden 1994 Tunturirallissa.
SM-ralliuransa Laine aloitti vuonna 1974 ja lopetti sen vuoteen 1994. Vuosina 2009 ja 2010 Laine kilpaili kerran kaudessa Rallin F-Cupissa ja vuodesta 2015 alkaen hän on kilpaillut Audi Quattrolla Historic Rally Trophyn kisoissa parhaana saavutuksenaan yleiskilpailun kolmas sija Lahden Historic EM-rallissa 2018. SM-tasolta Laineella on kaksi mestaruutta B-ryhmän Audi Quattrolla vuosilta 1984 ja 1985.
Alalampi (Hankasalmi)

| Alalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°14′33″N, 26°35′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskuoja:  oja Voivoon 
Järvinumero:  14.963.1.013
Mittaustietoja
Pinnankorkeus:  136 m  
Pituus:  850 m  
Leveys:  720 m  
Rantaviiva:  3,144 km  
Pinta-ala:  31,525 ha  
Saaria:  ei saaria 
 fiAlalampi 
Alalampi  on Keski-Suomessa Hankasalmella  Murtoisten lähellä sijaitseva lampi.
Maantietoa

Lampi on 850 metriä pitkä, 720 metriä leveä, ja sen pinta-ala on 32 hehtaaria. Lammella ei ole kartan mukaan saaria.  Sen rantaviivan pituus on 3,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Ylemmäisen valuma-alueeseen (14.963) se kuuluu. Lammen vedenpinnan korkeus on 136 metriä mpy.
Alinen Teerlammi

| Alinen Teerlammi |
| --- | --- |
Valtiot:  Suomi
Maakunnat:  Satakunta
Kunnat:  Jämijärvi
Koordinaatit:  61°49′46″N, 22°43′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jämijärven valuma-alue (35.54)
Laskujoki:  oja Jämijärveen 
Järvinumero:  35.542.1.005
Mittaustietoja
Pinnankorkeus:  106,5 m 
Rantaviiva:  0,395 km 
Pinta-ala:  0,01122 km² 
 fiAlinen Teerlammi 
Alinen Teerlammi  eli Alinen Teerlampi  on Satakunnassa Jämijärvellä keskustan lähellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Alinen Teerlampi on osa Jämijärven aluetta.
Maantietoa

Lammen pituus on 150 metriä, leveys 120 metriä ja sen pinta-ala on 1,1 hehtaaria. Se sijaitsee tasaisen peltoalueen keskellä noin 2,1 kilometriä Jämijärven kirkolta koilliseen. Siihen laskee kaksi ojaa, joista toinen tuo Vipusuon vedet ja toinen peltojen pintavesiä. Lammen oma laskuoja yhtyy kilometrin jälkeen pohjoisesta Lauttalamminkulmalta laskevaan soiden ja turvetuotantoalueen johto-ojaan, joka laskee Jämijärven Seeksanlahteen. Samaa laskuojaa myöten tulevat myös Ylisen Teerlammin vedet. Rantaviivan pituus on 400 metriä. Rannat ovat suota, joille ei ole rakennettu mitään. Lammen vierestä kulkee traktoripolku.
Amadou Balaké

Amadou Balaké (alun perin Amadou Traoré; 8. maaliskuuta 1944 – 27. elokuuta 2014) oli burkinafasolainen laulaja.
1960-luvun loppuun mennessä Balaké oli jo esiintynyt kiertävänä laulajana, kitaristina ja lyömäsoittajana eri puolilla Länsi-Afrikkaa. Hän palasi Burkina Fasoon vuonna 1970 ja lauloi eri kokoonpanoissa Ouagadougoussa. Soolouransa hän aloitti 1970-luvun puolessavälissä. Balaké äänitti ensimmäisen albuminsa Accrassa Ghanassa vuonna 1976, toisensa Nigerian Lagosissa ja sitä seuranneet kaksi Abidjanissa Norsunluurannikolla. Vuonna 1979 hän levytti New Yorkissa klassisen salsa-albuminsa Amadou Balaké à New York. Balaké työskenteli suurimman osan 1980-luvusta Pariisissa, mutta asettui sitten Ouagadougouhun.
Balaké otti käyttöönsä taiteilijanimensä guinealaisten ihailijoiden hänelle antaman kutsumanimen perusteella. Nämä ihailijat pitivät erityisesti Balakén tulkinnasta "Balaké"-nimisestä perinteisestä mandejen laulusta. Vuonna 2000 Balaké liittyi tuottaja Ibrahima Syllan kutsumana salsan superyhtye Africandoon. Africandon kanssa hän levytti useita albumeita ja kiersi laajasti. Vuonna 2014 julkaistiin uudelleen Balakén albumi Bar Konon Mousso Bar, joka alun perin oli julkaistu norsunluurannikkolaisella levymerkillä vuonna 1978. Balakén viimeiset äänitykset tuotti ranskalainen musiikkitoimittaja Florent Mazzoleni, joka tapasi tämän vuonna 2013 Ouagadougoussa. Balaké piti siellä silloin yhä viikottaisia esityksiä. Äänitykset julkaistiin albumilla In Conclusion, jolla on muun muassa ensimmäinen levytys Balakén suositusta "Balaké"-laulusta.
Balakén musiikissa ilmenevät tyylivaikutteet ovat laajat. Hän rakensi musiikkiaan afrokuubalaisen musiikin ja funktyylin pohjalle yhdistäen ne mandejen musiikkiperinteisiin. Balaké hyödynsi myös paikallisia warba-tanssirytmejä ja lauloi pitkälti mooren (mossin) kielellä. Hänen lauluissaan ovat kuitenkin edustettuina useat eri kielet.
Amadou Cheiffou

| Amadou Cheiffou> Henkilötiedot |
| --- | --- |
Amadou Cheiffou (s. 1942) on nigerialainen poliitikko. Hän palveli valtiota hallituksen päämiehenä 27. lokakuuta 1991 - 17. huhtikuuta 1993. Cheiffou oli ehdokkaana Demokraattisen sosiaalipuolueen (RSD-Gaskiya) presidentinvaaleissa 16. marraskuuta 2004 ja oli neljäs kuusi ehdokasta saamalla 6,35 % äänistä.
Cheiffou valmistui École nationale de l’aviation civilestä.
USS Brooklyn

USS Brooklyn voi tarkoittaa seuraavia Yhdysvaltain laivaston aluksia:
USS Brooklyn (1858), puurunkoinen potkurisluuppi
USS Brooklyn (ACR-3), panssariristeilijä
USS Brooklyn (CL-40), Brooklyn-luokan kevyt risteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Brooklyn”, voi hakea sivunnimihaulla, laajalla sivunnimihaulla tai tekstihaulla.
Ancient (yritys)

| Ancient |
| --- | --- |
Yritysmuoto:  julkinen
Perustettu:  huhtikuu 1990
Perustaja:  Yūzō Koshiro
Toimiala:  videopeliteollisuus
Kotisivu:  www.ancient.co.jp
Infobox OKVirheellinen NIMI-arvo: 
Ancient (jap. 株式会社エインシャント, Kabushiki-Gaisha Einshanto) on japanilainen videopelien kehittäjä. Yrityksen on perustanut huhtikuussa 1990 pelimusiikin säveltäjä Yūzō Koshiro.
Yrityksen työntekijät ovat olleet palkattavissa muiden yrityksien projekteihin tarvittaessa, joka selittää vähäisen julkaisumäärän.
Pelit

Yrityksen tunnettuja pelejä ovat Beyond Oasis ja Etrian Odyssey -pelisarja.
Sonic the Hedgehog - Game Gear, Master System, 1991
Streets of Rage 2 - Mega Drive, 1993
ActRaiser 2 - Super NES, 1993
Robotrek - Super NES, 1994
Beyond Oasis - Mega Drive, 1994
The Legend of Oasis - Sega Saturn, 1996
Vatlva - Sega Saturn, 1996
Columns Arcade Collection - Sega Saturn, 1997
Tamagotchi Pack - Sega Saturn, 1998
Fox Junction - PlayStation, 1998
Animetic Story Game 1: Card Captor Sakura - PlayStation, 1999
Shenmue - Sega Dreamcast, 1999
Car Battler Joe - Game Boy Advance, 2001
Amazing Island - GameCube, 2003
Bobobo-bo Bo-bobo: Shuumare! Taikan Bo-bobo - PlayStation 2, 2004
Bleach: Hanatareshi Yabou - PlayStation 2, 2005
Ueki no Housoku - PlayStation 2, 2006
Fusion Frenzy 2 - Xbox 360, 2006
Katekyoo Hitman Reborn! Dream Hyper Battle! - PlayStation 2, 2007
Katekyoo Hitman Reborn! Battle Arena - PlayStation Portable, 2008
Katekyoo Hitman Reborn! Battle Arena 2 - PlayStation Portable, 2009
Protect Me Knight - Xbox Live, 2010
Puchi Puchi Time - iOS, 2010
Gotta Protectors - Nintendo 3DS, 2014
Aiheesta muualla

Profiili MobyGamesissä (englanniksi)
Addisonin tauti

| Addisonin tauti> Luokitus |
| --- | --- |
ICD-10:  E27.1 Primaarinen lisämunuaiskuoren vajaatoiminta E27.2 Addisonkriisi
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Addisonin tauti on harvinainen tauti, jonka aiheuttaa lisämunuaisen kuorikerroksen erittämien glukokortikoidien määrän vähentyminen. Syynä glukokortikoidien määrän vähentymiseen veressä voi olla lisämunuaisen vajaatoiminta, joka puolestaan voi johtua monista syistä. Kehitysmaissa se on usein joko tuberkuloosin jälkitauti tai AIDSiin liittyvä oire. Teollisuusmaissa muut syyt saavat aikaan häiriöitä aivolisäkkeen ACTH:n tuotannossa, mistä seuraa Addisonin tauti. Addisonin tautiin sairastuu 4–6 ihmistä 100 000 asukasta kohti vuosittain.
Etiologia > Autoimmuuniadrenaliitti

Autoimmuuniadrenaliitti on yleisin syy Addisonin tautiin teollisuusmaissa. Siinä nähdään steroideja tuottavien solujen tuhoutumista ja vasta-aineiden muodostumista monia steroidogeenisia entsyymejä vastaan.
Etiologia > Infektiot

Varsinkin tuberkuloosi ja sieni-infektiot voivat aiheuttaa lisämunuaiskuoren vajaatoimintaa. Antituberkuloottisen terapian kehittymisen vuoksi tuberkuloosi Addisonin taudin syynä on vähentynyt teollisuusmaissa mutta on kehitysmaissa yleistä. Tuberkuloosin aiheuttamia muutoksia voidaan usein nähdä samanaikaisesti myös muualla elimistössä, kuten keuhkoissa ja virtsaelimistössä. Sienistä erityisesti Histoplasma capsulatum ja Coccidioides immitis aiheuttavat kroonista lisämunuaiskuoren vajaatoimintaa. AIDSia sairastavat potilaat voivat kehittää vajaatoiminnan esimerkiksi sytomegaloviruksen ja Mycobacterium avium-intracellularen pohjalta.
Etiologia > Syövän etäpesäkkeet

Syöpien, etenkin keuhko- ja rintasyövän, etäpesäkkeet voivat aiheuttaa Addisonin taudin. Tällöin etäpesäkkeiden kasvu lisämunuaiskuoressa aiheuttaa sen toiminnan heikentymisen tuhoamalla lisämunuaiskudosta.
Oireet

Addisonin taudin oireita ovat väsymys ja voimattomuus, laihtuminen, ihon tummuminen, hypotensio, hyponatremia, hyperkalemia sekä oireet ruoansulatuskanavassa.
Tavallisesti Addisonin taudin oireet ja löydökset kehittyvät kuukausien tai vuosien kuluessa. Äkillisiä hengenvaarallisia vaiheita eli Addisonin taudin kriisejä voi kuitenkin esiintyä. Laukaisevana tekijänä on yleensä kuumeinen tulehdustauti, vamma tai muu stressi. Kriisi seuraa siitä, että lisämunuaiset eivät kykene lisäämään kortisolin ja aldosteronin tuotantoa, mikä on välttämätöntä elimistön selviytymiselle stressin aikana. Addisonin taudin kriisin tavallisimpia oireita ovat matala verenpaine, lihasheikkous, kuivuminen, vatsakivut ja oksentelu, sekavuus ja tajunnan tason lasku sekä ihon pigmentaatio eli ihon tummuminen.
Addisonin tauti sai nimensä brittiläiseltä lääkäri Thomas Addisonilta, joka kuvasi sairauden vuonna 1855 julkaisussaan On the Constitutional and Local Effects of Disease of the Suprarenal Capsules.
Addisonin tautia tavataan myös koirilla, ja siihen liittyvä perinnöllinen alttius on havaittu yli 30 koirarodulla.
Aiheesta muualla

Lisämunuaisen vajaatoiminta - Terveyskirjasto.fi
Alexander Pschill

Alexander Pschill (13. heinäkuuta 1970 Wien) on itävaltalainen näyttelijä. Hänen tunnetuin roolinsa on Marc Hoffmanina tv-sarjassa Poliisikoira Rex.
Pschill opiskeli 1989–1993 näyttelemistä Cornish College of the Arts Professional Acting Conservatoryssa Seattlessa, Yhdysvalloissa. Valmistuttuaan hän palasi Itävaltaan, jossa on näytellyt useissa tv-sarjoissa, sekä elokuvissa.
Filmografia

1993: 1945, tv-elokuva
1994: Der Sohn des Babymachers, tv-elokuva
1995: Glück auf Raten, tv-elokuva
1996: That's all Jonny, elokuva
1997: Beastie Girl, elokuva
1997: Alles werden gut, elokuva
1997–1998: Aus heiterem Himmel, sarja
1999: Ach Baby, ein Baby, tv-elokuva
2000: Thanksgivin', die nachtblaue Stadt, elokuva
2000–2001: Julia - Eine ungewöhnliche Frau, tv-sarja
2001: Selbstbeschreibung, tv-elokuva
2002–2004: Poliisikoira Rex, tv-sarja
2003: Schatten, elokuva
2004: Der Bestseller: Wiener Blut, tv-elokuva
2007: SOKO Donau, tv-sarja
2008– : Die Lottosieger, tv-sarja
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Alexander Pschill
Käännös suomeksi
Aivoverenvuoto

| Aivoverenvuoto |
| --- | --- |
 TT-kuva aivoverenvuodosta
Luokitus
ICD-10:  I60-I61
ICD-9:  430
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Aivoverenvuoto (aivohemorragia) tarkoittaa veren vuotamista aivokudokseen tai johonkin muuhun kallonsisäiseen tilaan. Tärkein syy on kauan kestänyt ja huonosti hoidettu tai hoitamaton verenpainetauti. Aivovaltimoihin syntyy tällöin rappeutumamuutoksia ja seinämän heikkouksia. Aivoverenvuotoriskiä lisäävät veren hyytymistä ehkäisevä lääkehoito, verenvuototaudit ja aivokasvaimet. Etenkin nuorilla syynä voi olla poikkeama verisuonen rakenteessa.
Aivoverenvuodot muodostavat 10–15 prosenttia kaikista aivoverenkiertohäiriöistä. Suomessa siihen sairastuu vuosittain noin 2 000 henkilöä.
Verenvuototyypit sijainnin mukaan

Aivoverenvuodot on käytännöllistä jakaa sijainnin perusteella erityisesti aivokalvojen suhteen, koska näiden riskitekijät poikkeavat toisistaan ja hoito suoritetaan eri tavalla.
Aivoverenvuoto eli intraserebraalivuoto (ICH, intracerebral hemorrhage) tunkeutuu suoraan aivokudokseen
Lukinkalvonalainen verenvuoto eli subaraknoidaalivuoto (SAV) tunkeutuu lukinkalvon (arachnoid mater) alaiseen tilaan
Kovakalvonalainen verenvuoto eli subduraalivuoto (SDV) tulee kovakalvon (dura mater) ja lukinkalvon (arachnoid mater) väliin
Epiduraalivuoto vuotaa kovakalvon (dura mater) ja kallon luun väliseen tilaan